S-111/2016

Mál þetta, sem var dómtekið 5. apríl 2016, er höfðað með ákæru lögreglustjórans á höfuðborgarsvæðinu, útgefinni 8. mars 2016, gegn Í-kk-þgf A-kk-þgf H-kk-þgf Æ-kk-þgf, kt. 000000-0000, Háseylu 30, Reykjanesbæ, „fyrir eftirtalin hegningar- og umferðarlagabrot, framin í Reykjavík á árinu 2015:

I. Fyrir umferðarlagabrot, með því að hafa, aðfaranótt laugardagsins 2. maí, ekið bifreiðinni [...] sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 40 ng/ml, metamfetamín 25 ng/ml, metýlfenídat 40 ng/ml, tetrahýdrókannabínól 6,7 ng/ml og að auki mældist kókaín í þvagi) um Lækjargötu, uns lögregla stöðvaði aksturinn á sömu götu við Vonarstræti. (Mál nr. 007-2015-24638)

Telst brot þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

II. Fyrir þjófnaði, með því að hafa:

Sunnudaginn 30. ágúst, á bifreiðastæði við Hagatorg 3, farið inn í bifreiðina [...] og stolið þaðan íþróttatösku sem innihélt íþróttafatnað að óþekktu verðmæti. (Mál nr. 007-2015-51098)

Sunnudaginn 30. ágúst, á Hótel Sögu við Hagatorg í Reykjavík, í félagi við A, brotist inn í húsnæði [...] með því að spenna upp lás og stolið þaðan tveimur tölvum, ýmsum tölvubúnaði, hljóðbúnaði, íþróttafatnaði og ritvél, samtals að verðmæti kr. 820.000. (Mál nr. 007-2015-51148)

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði og ákvörðun viðurlaga.

Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] árið 1986. Samkvæmt sakavottorði ákærða hefur honum nítján sinnum verið gerð refsing frá árinu 2007. Ákærði afplánar nú eftirstöðvar 280 daga reynslulausnar sem honum var veitt þann 22. febrúar 2015, vegna þriggja dóma, sbr. úrskurð Héraðsdóms Reykjavíkur frá 31. ágúst 2015. Ákærða hefur ítrekað verið gerð refsing fyrir auðgunarbrot, nú síðast með dómi Héraðsdóms Suðurlands frá 1. desember 2015, er hann var dæmdur til tveggja mánaða fangelsisvistar fyrir þjófnað. Brot ákærða nú voru öll framin fyrir uppkvaðningu þess dóms og verður ákærða því gerður hegningarauki skv. 78. gr. almennra hegningarlaga.

Ákærði hefur játað brot sín skýlaust fyrir dómi og á rannsóknarstigi og ber að virða honum það til málsbóta. Í dómaframkvæmd hefur refsing fyrir hvert ítrekað brot gegn 45. gr., 45. gr. a. og 48. gr. umferðarlaga, umfram fyrstu ítrekun, varðað þrjátíu daga fangelsi og hafa refsingar við ítrekanir eftir það, þyngst um sem nemur þrjátíu daga fangelsi. Samkvæmt því og framangreindum sakaferli ákærða virtum og með hliðsjón af 78. gr. sbr. 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í fimm mánuði. Ekki eru tilefni til þess að skilorðsbinda refsinguna.

Ítrekuð er ævilöng svipting ökuréttinda ákærða, skv. 101. gr. sbr. 102. gr. umferðarlaga nr. 50/1987.

Með vísan til þess að ákærði hefur verið sakfelldur fyrir brot sín, verður honum með vísan til 1. mgr. 218. gr. sakamálalaga gert að greiða allan sakarkostnað málsins, sem er samkvæmt yfirliti sækjanda, 174.432 krónur auk þess sem honum verður gert að greiða þóknun verjanda síns, G-kk-ef S-x-x R-kk-ef hdl. sem hæfileg þykir, 245.520 krónur að meðtöldum virðisaukaskatti.

B-kk-nf H-kk-nf, héraðsdómari dæmir mál þetta.

D ó m s o r ð :

Ákærði, Í-kk-nf A-kk-nf H-x-x Æ-kk-nf, sæti fangelsi í fimm mánuði.

Ákærði er sviptur ökuréttindum ævilangt.

Ákærði greiði allan sakarkostnað málsins sem er 419.952 krónur, þar af þóknun skipaðs verjanda hans, G-kk-ef S-x-x R-kk-ef héraðsdómslögmanns, 245.520 krónur.

B-kk-nf H-kk-nf